text: খাজা আবু আহমদ আবদাল চিশতী ১০ শতকের চিশতিয়া সুফি তরিকার শায়খ। তিনি আবু ইসহাক শামীর শিষ্য ও আবু মুহাম্মদ চিশতীর পীর। তিনি হাসানী সৈয়দ ছিলেন। তার পিতার নাম সুলতান ফারসানাফাহ, যিনি ফারগানার সুলতান ছিলেন এবং আবু ইসহাক শামীর খলিফা ছিলেন। তার উপাধি হল কুদওয়া আল-দ্বীন।
  
  জন্ম
  আবু আহমদ আবদাল চিশতী ২৬০ হিজরীর ৬ রমজান আব্বাসীয় খলিফা মু'তাসিম বিল্লাহের সময়কালে আফগানিস্তানের চিশতে জন্মগ্রহণ করেন।
  
  বংশ তালিকা
  তার বংশগত তালিকা:
  
  আবু আহমদ আবদাল বিন সুলতান ফারগানা বিন সৈয়দ ইব্রাহিম বিন সৈয়দ ইয়াহিয়া বিন সৈয়দ হাসান বিন সৈয়দ মাজদাল মা'আলী (আবুল মা'আলী হিসেবে সুপরিচিত) বিন সৈয়দ নাসির উদ্দিন বিন সৈয়দ আবদুল সালাম বিন সৈয়দ হাসান মুসান্না বিন সৈয়দ ইমাম হাসান মুজতবা বিন আলী বিন আবী তালিব।
  
  জীবনী ও চরিত্র
  আবু আহমদ আবদাল চিশতী ৭ বছর বয়স থেকেই খাজা আবু ইসহাকের দিকে যাত্রা শুরু করেন। তিনি খাজা আবু ইসহাকের কাছ থেকে উলূম-ই-জাহিরিয়া এবং বাতিনিয়াহ উভয়ই জ্ঞানই অর্জন করেছিলেন। প্রাতিষ্ঠানিক জ্ঞান অর্জনের পরে ১৬ বছর বয়সে তিনি খাজা আবু ইসহাকের কাছে বায়াত (আনুগত্যের শপথ) হয়ে গেলেন। কিছু বিবরণ অনুসারে তিনি ১৩ বছর বয়সে মুরীদ (শিষ্য) হন।
  
  মৃত্যু 
  খাজা আবু আহমদ আবদাল চিশতী ৩৫৫ হিজরীর ৩ জমাদিউস সানি আফগানিস্তানের চিশতে ইন্তেকাল করেন। তাকে সেখানে দাফন করা হয়।
  
  তথ্যসূত্র 
  
  বিষয়শ্রেণী:৯৬৬-এ মৃত্যু
  বিষয়শ্রেণী:মুসলিম সাধক
  বিষয়শ্রেণী:চিশতী তরিকা
title: আবু আহমদ আবদাল চিশতি